Keskpolügooni maastike uuringu kokkelepe

	05.04.2024 nr 7-4/24/43-2

Riigi Kaitseinvesteeringute Keskus, registrikood 70009764, aadress Järve 34a, 11314 Tallinn, mida esindab keda esindab direktori 07.12.2020 käskkirja nr 77 alusel hangete osakonna juhataja Ivar Janson (edaspidi nimetatud RKIK), ühelt poolt 

ja

Eesti Maaülikool, registrikood 74001086, aadress Fr. R. Kreutzwaldi 1, 51006 Tartu, (edaspidi nimetatud EMÜ), mida esindab põhikirja alusel Põllumajandus- ja Keskkonnainstituudi direktor Aret Vooremäe,

edaspidi üheskoos kui pool või pooled, võttes arvesse poolte poolt 22.01.2024 sõlmitud koostöölepingut number 7-4/24/43 (edaspidi koostööleping), sõlmisid alljärgneva kokkuleppe (edaspidi nimetatud kokkulepe):

1.	Kokkuleppe sõlmimise alus ja objekt

1.1.	Kokkulepe sõlmitakse poolte vahel Kaitseväe keskpolügoonil maastike uurimiseks (edaspidi koostöö) ning sellekohaste kulude hüvitamiseks RKIK-i poolt (edaspidi koostöö kulud).
1.2.	Koostöö raames töötatakse välja maastiku koormustaluvuse hindamise metoodilised alused lähtuvalt militaarvaldkonna spetsiifikale. Koostatud metoodika esitatakse aruandena (koos lisadega), mis antakse RKIK-le üle üleandmis-vastuvõtmis akti alusel.

2.	Kulude hüvitamine
2.1.	RKIK, tuginedes koostöölepingule, hüvitab EMÜ-le projekti läbiviimise käigus tekkinud töövahendite, majutus, sõidukulud jm uuringu läbiviimisega seotud kulud kogusummas kuni 3000 eurot, mis sisaldab käibemaksu seaduses sätestatud juhul.
2.2.	RKIK tasub koostöö kulud EMÜ arvelduskontole 28 päeva jooksul pärast arve esitamist. RKIK-il on õigus küsida kuludokumentide esitamist.
2.3.	EMÜ arvelduskonto number on: EE571010102000084008, SEB Pank.
2.4.	RKIK-l on õigus saada õigeaegset informatsiooni tööde teostamise kohta ja saada EMÜ-lt töödega seotud dokumentatsiooni, sh kuludokumendid.

3.	Lõppsätted

3.1.	Kokkulepe jõustub kokkuleppe mõlemapoolsel allkirjastamisel ning kehtib kuni 31.12.2024.
3.2.	Kokkuleppe täitmise keel on eesti keel. 
3.3.	Kokkuleppe täitmisel ja kokkuleppest tulenevate vaidluste korral lähtutakse Eesti Vabariigi õigusaktidest.
3.4.	Käesolev kokkulepe on allkirjastatud digitaalselt.

(allkirjastatud digitaalselt) 		(allkirjastatud digitaalselt)

Ivar Janson		Aret Vooremäe 		
hangete osakonna juhataja		direktor